open-index/open-wikipedia-markdown huggingface dataset:
Jonas iš Lietuvos kunigaikščių

**Jonas iš Lietuvos kunigaikščių** (, , , dar *Jonas II Žygimantaitis*, 1499 m. sausio 8 d., Krokuva ? – 1538 m. vasario 18 d. Poznanė, palaidotas Vilniaus arkikatedros Vyskupų koplyčios kriptoje) – Vilniaus ir Poznanės vyskupas.

## Biografija

Lietuvos didžiojo kunigaikščio ir Lenkijos karaliaus Žygimanto Senojo ir Kotrynos Ochstat Telničankos nesantuokinis sūnus. Mokėsi Krokuvoje, Budoje (dab. Budapeštas) ir Glogove. 1512–1516 m. Bolonijos universitete studijavo Romos ir kanonų teisę. Apie 1514 m. Žygimantas Senasis suteikė jam titulą *iš Lietuvos kunigaikščių*.

Nuo 1516 m. Poznanės kanauninkas, apie 1518–1519 m. karaliaus sekretorius. 1519 m. Žygimantas Senasis jį nominavo Vilniaus vyskupu, popiežius Leonas X nominaciją patvirtino 1522 m., bet konsekruotas tik 1531 m. 1520–1521 m. sušaukė pirmąjį Vilniaus vyskupijos sinodą. Sudarė naują Vilniaus katedros kapitulos statutą (patvirtintas 1520 m.), kuriuo reglamentavo kapitulos teises ir laisves, kapitulos ir vyskupo bei kapitulos narių tarpusavio santykius, taip pat nurodė kovoti su liuteronybe. 1522 m. kapituloje įsteigė scholastikos ir kantoriaus prelatūras, kurios atiteko jam palankiems asmenims. 1523 m. įsteigė prelato scholastiko ir kantoriaus pareigybes, kurios turėjo būti susijusios su prie bažnyčios veikiančia mokykla. 1527–1528 m. Vilniuje sušaukė antrąjį vyskupijos sinodą, kuriame buvo svarstomi dvasininkų drausmės, kanoniško pamaldų atlikimo ir mokyklų klausimai, nutarta, kad prie visų bažnyčių klebonai turi išlaikyti mokyklas. Kadangi iš Vokietijos plito reformacijos idėjos, uždrausta priimti mokytojais vokiečius.

Žygimantas Senasis 1524 m. jam skyrė Šiaulių, 1525 m. Žitomyro, 1529 m. Kremeneco dvarus. 1526 m. Šiauliuose pastatė Švč. Mergelės Marijos Ėmimo į dangų bažnyčią, įkūrė parapiją, kurią pavadino savo vardu – Joniškiu. 1529 m. spalio 18 d. Vilniaus katedroje vainikavo savo brolį Žygimantą Augustą Lietuvos didžiuoju kunigaikščiu. 1536 m. fundavo Gervėčių Švč. Trejybės bažnyčią. Karalienės Bonos pastangomis 1536 m. kovo 15 d. popiežius Paulius III jį perkėlė į Poznanę, čia ir mirė.

Per visą jo vyskupavimo laikotarpį Vilniaus vyskupijoje pastatyta daugiau kaip 30 bažnyčių ir įsteigta parapijų. Po 1530 m. gaisro atstatė Vilniaus katedrą, jos Vyskupų koplyčią. Rūpinosi Vilniaus architektūra. Rėmė Lietuvos didikų pastangas siekti valstybės savarankiškumo, siūlė Žygimantui Senajam atsiimti Vytautui priklausiusią karūną ir Lietuvą paversti paveldima karalyste.

## Šaltiniai

## Nuorodos
Gražina Čižauskaitė-Jucienė

**Gražina Čižauskaitė-Jucienė** (g. 1941 m. liepos 21 d. Parausiai, Keturvalakių valsčius) – Lietuvos keliautoja, matematikė programuotoja.

## Biografija
1963 m. baigė Vilniaus universitetą. 1963–1993 m. Fizikos ir matematikos instituto (nuo 1977 m. Matematikos ir kibernetikos institutas, nuo 1990 m. Matematikos ir informatikos institutas) mokslo darbuotoja.

Vadovavo pirmosioms keliautojų slidėmis grupėms į Arktį (Prano Juozapo Žemė, Šiaurės Žemė, Taimyras), Sajanus, Altajų, Čerskio kalnagūbrį. 1969–1991 m. Respublikinės maršrutinės kvalifikacinės komisijos pirmininkė.

## Sportiniai pasiekimai
* Geriausia Lietuvos turistė – 1979 m.

14 kartų Lietuvos turizmo čempionė:
* Kolos pusiasalis – 1967 m., 1968 m.
* Pamyro Alajus – 1968 m.
* Taimyras – 1969 m.
* Baikalo kalnagūbris – 1969 m.
* Poliarinis Uralas – 1970 m., 1982 m.
* Šiaurės Žemė – 1973 m.
* Kamčiatka – 1974 m.
* Prano Juozapo Žemė – 1977 m.
* Kodaras – 1980 m.
* Sajanai – 1981 m.
* Jakutija – 1983 m.
* Lenos delta – 1989 m.

## Šaltiniai
Irmantas Norkus

**Irmantas Norkus** (g. 1973 m.) – teisininkas, verslo teisės advokatas, advokatų kontoros „RR Alliance“ Vilniaus biuro vadovas, advokatų kontoros „Norcous & Partners“ steigėjas ir vadovas (seniūnas).

## Biografija
Nuo 1991 m. iki 1996 m. Vilniaus universiteto (VU) Teisės fakultete baigė vienpakopes vientisąsias teisės studijas, įgijo teisininko kvalifikaciją. 2001 m. balandžio 5 d. VU Teisės fakultete baigė teisės krypties doktorantūrą, apgynė disertaciją tema „Draudžiami susitarimai pagal Europos Bendrijos konkurencijos teisę“ (doktorantūros komiteto pirmininkas ir darbo vadovas – prof. Vilenas Vadapalas), socialinių mokslų (teisės krypties) daktaras.

1993 m. studijavo John Marshall teisės mokykloje (Čikaga, JAV) bei 1997 m. Leeds universiteto Verslo mokykloje (Didžioji Britanija). Nuo 1999 m. VU Teisės fakulteto Tarptautinės ir Europos Sąjungos teisės katedros lektorius.

Nuo 1992 iki 1994 m. Baltijos prekių biržos teisininkas, nuo 1994 m. iki 1995 m. LR teisingumo ministerijos Tarptautinės teisės departamento valstybės tarnautojas, nuo 1995 m. iki 2001 m. advokatų kontoros (verslo teisės grupės) „Foresta“ asocijuotas teisininkas, 1998 m. Londono teisės firmos „Cameron McKenna“ praktikantas, nuo 1999 m. advokatas (iki 2001 m. lapkričio mėn. 1 d. advokatų V. Smilgevičienės, J. R. Smilgevičiaus ir partnerių kontora verslo teisės grupės „Foresta“ advokatas); nuo 2001 m. advokato Irmanto Norkaus, „Norcous“, vėliau – advokato Irmanto Norkaus ir partnerių kontoros „Raidla Lejins & Norcous" – „RoschierRaidla“ aljanso (nuo 2010 m. – „RR Alliance“) narės advokatas, seniūnas ir partneris.

Praktikos sritys – įmonių susiliejimai ir įsigijimai, privatizavimas, Europos Sąjungos ir konkurencijos teisė, bankininkystė ir projektų finansavimas.

Tarptautinės advokatų asociacijos (IBA) narys.

Moka anglų bei rusų kalbas.

## Publikacijos
* „Nekilnojamojo turto žinynas” (bendraautoris), Verslo žinios (2007)
* „Sutarčių žinynas” (bendraautoris), Verslo žinios (2006)
* „Mergers and Acquisitions in Lithuania: Regulatory and Practical Approach“, Londonas, World Finance (2006 m.)
* Bendraautoris „Dominance: the regulation of dominant firm conduct in 37 jurisdictions worldwide“ Lietuvos skyrius, Londonas, Law Business Research Ltd (2005, 2006 m.)
* „PLC Global Counsel Competition Law Handbook 2004/05“ Lietuvos skyrius (bendraautoris). Londonas, Practical Law Company Ltd (2004 m.)
* „CMS Guide to Merger Control: Lithuania“, CMS Guide to Merger Control in Europe (bendraautoris). Londonas, CMS Cameron McKenna (2002–2004 m.)
* „Lietuvos Respublikos konkurencijos įstatymas vs. Europos Bendrijos sutartis“, Teisė. Mokslo darbai (2000 m.)
* „Europos Bendrijos konkurencijos teisės reforma ir jos įtaka Lietuvos teisei“, Teisė. Mokslo darbai (2000 m.)
* „New Regulation of Prohibited Agreements“, Eastern European Forum Newsletter, International Bar Association (2000 m.) .

## Šaltiniai
Henrikas Jonaitis

**Henrikas Jonaitis** (1913 m. liepos 15 d. Vilnius – 1993 m. spalio 16 d. Vilnius) – Lietuvos fizikas, pedagogas, fizinių mokslų daktaras. Molekulinės spektroskopijos Lietuvoje pradininkas.

## Biografija
1942 m. baigė Vytauto Didžiojo universitetą, bet diplomo tarybinė okupacinė valdžia nepripažino, 1946 m. baigė Vilniaus universitetą, 1949 m. dar ir Vilniaus pedagoginio instituto Gamtos fakultetą. 1950–1951 m. Leningrado universiteto Teorinės ir taikomosios spektroskopijos katedros aspirantas. 1954 m. fizikos ir matematikos mokslų kandidatas.

1945 m. Vilniaus I vidurinės mokyklos buvusios  Vytauto Didžiojo gimnazijos  direktorius, Nuo 1946 m. Vilniaus universiteto dėstytojas, 1960–1976 m. Bendrosios fizikos ir spektroskopijos katedros vedėjas; nuo 1989 m. profesorius.

## Mokslinė veikla
Mokslinių tyrimų sritys – organinių molekulių spektroskopija, fizikos dėstymo metodika ir istorija.

## Bibliografija
* Fizikos mokymo metodika, su S. Jakučiu ir V. Valentinavičiumi, 1984 m.
* Fizikos mokymo Lietuvoje istorija 1573–1940 m., 1989 m.
* Fizika nepriklausomos Lietuvos mokyklose 1918–1940 m., 1992 m.
* Fizikos istorija Lietuvoje 1579–1940 m., vienas autorių ir atsakomasis redaktorius, 1988 m.

## Įvertinimas
* 1980 m. suteiktas Pasaulio tautų teisuolio vardas.

## Šaltiniai
Cadillac XTS

**Cadillac XTS** – prabangus didelės klasės automobilis, kurį gamino JAV automobilių koncernas „General Motors“. Automobilis pasirodė prekyboje 2012 metų pradžioje kaip 2013 metų modelis ir buvo gaminamas iki 2019 metų.

XTS buvo gaminamas ant „Epsilon II“ platformos, Ošavoje (Kanada), bei pakeitė anksčiau gamintus „Cadillac DTS“ bei „Cadillac STS“ modelius.
1999 m. Japonijos Grand Prix

**1999 m. Japonijos Grand Prix** – buvusios Formulės 1 lenktynės, vykusios 1999 m. spalio 31 d. Suzuka International Racing Course trasoje Suzukoje, Japonijoje. Tai buvo šešioliktos, ir paskutinės 1999 m. Formulės 1 sezone lenktynės ir paskutinės lenktynės buvusiam pasaulio čempionui Damonui Hillui.

## Apibendrinimas
Mika Häkkinen ir Eddie Irvine kovojo dėl čempiono titulo. Eddie Irvine pirmavo keturiais taškais, kas reiškia, kad jei Hakkinenas laimės lenktynes, jis taps pasaulio čempionu, nesvarbu kur Irvine finišuos. Vis dėlto, jei Hakkinenas finišuos antras, Irvine reikėtų finišuoti ne žemiau nei ketvirtoje vietoje, kad laimėtų čempiono titulą.

Kvalifikacijos metu, Irvino komandos draugas, Michael Schumacher laimėjo pole poziciją, Hakkinenas buvo antras, David Coulthard, Hakkineno komandos draugas, trečias. Jordan atstovaujantis Heinz-Harald Frentzen buvo ketvirtas, Irvine penktas, o Prost atstovaujantis Olivier Panis – šeštas. Jei lenktynių rezultatai būtų tokie patys, kaip kvalifikacijos rezultatai, Mika Hakkinen būtų laimėjęs čempionatą. Bet jei Irvine lenktynių metu būtų užėmęs aukštesnę vietą, Hakkinenui būtų reikėję aplenkti tik Michaelį Schumacherį, kad laimėtų titulą.

Starto metu, Häkkinen išsiveržė į priekį, Irvine aplenkė Frentzeną ir Coulthardą, visi trys buvo aplenkti Panis. Tokia rikiuotė nepakito visą pirmąją lenktynių dalį, kol 16 rate Panis atliko savo sustojimą. Po trijų ratų Panis pasitraukė iš lenktynių dėl generatoriaus gedimo. Schumacher perėmė lyderio poziciją, kai Hakkinen sustojo 19 rate, bet jis susigrąžino pirmąją poziciją, kai Schumacher sustojo 22 rate. Coulthard taip pat stojo 22 rate, ir kai Irvine atliko savo sustojimą sekančiame rate, Coulthardas aplenkė jį. Hakkinen, Schumacher, Coulthard, Irvine – tokia tvarka išliko iki 34 rato, kai Coulthardas apsisuko ir trenkėsi į sieną, taip sulaužydamas bolido nosį. Sustojęs pasikeisti jos į naują, Coulthardas sugrįžo į trasą kaip tik prieš Schumacherį. Coulthardas tyčia sulaikė Schumacherį, taip atimdamas iš jo keletą sekundžių. Schumacheris vėliau išreiškė nepasitenkinimą Coulthardo elgesiu. Coulthardas pasitraukė iš lenktynių po kelių ratų dėl hidraulikos gedimo. Daugiau nebuvo jokių didesnių pasikeitimų rikiuotės priekyje po šio įvykio, Hakkinenas laimėjo lenktynes ir čempiono titulą.

## Kvalifikacija

## Lenktynių rezultatai

## Pastabos
* **Paskutinės lenktynės:** Damon Hill, Alessandro Zanardi, Toranosuke Takagi, Luca Badoer, Stewart Grand Prix dėl pervadinimo į Jaguar 2000 metais.
* Šios lenktynės pažymėjo 25-ąją **pergalę** Bridgestone padangų gamintojui.
Jokūbas Trakiškis

**Jokūbas Trakiškis** (m. 1453 m.) – ketvirtasis Žemaičių vyskupas.

## Biografija

Manoma, 1413 m. ar 1414 m. buvo įsimatrikuliavęs Jogailos universitete Krokuvoje, 1419 m. jį baigė; bakalauras. Vienas pirmųjų Vilniaus katedros kanauninkų. 1436 m. popiežius Eugenijus IV jį paskyrė Žemaičių vyskupu.

## Šaltiniai
Popiežė Joana

**Popiežė Joana** (pasak kitų legendų *Jutta, Frau Jutte, Gilberta, Agnes, Glancia*) – legendinė popiežė. XIII a. legendos jos tariamą pontifikatą datuoja 855–857 m.

## Legendos
Pirmą kartą legenda apie moterį popiežę pasirodė 1250 m. kronikininko dominikono J. de Maijy pasaulio kronikoje, bet joje dar neminimas popiežės vardas. Kronikininkas Martynas fon Tropau „Pontifiku ir imperatorių kronikoje“ (*Chronicon pontificum et imperatorum* – apie 1272 – 1277 m.) ją jau įtraukęs į popiežių istoriją tarp Leono IV (847–855 m.) ir Benedikto III (855–858 m.) ir nurodęs, kad ji valdžiusi kaip popiežius *Jonas Anglas* iš Mainco (*Johannes Anglicus*). Kiti šaltiniai ją vadina *Jonu Angelu* (*Johannes Angelicus*); čia tiksliai nurodyta, kad jos pontifikatas truko 2 metus, 7 mėn. ir 4 dienas.

Vėlesni autoriai perimdavo šią tariamai istorinę medžiagą ir prirašydavo naujų faktų. Anot vienos legendos, ji buvo kilusi iš Atėnų, apsimetusi vyru Romoje dirbo notare ar mokytoja, nes moterys tuo metu Romoje negalėjo užimti tokių pareigų. Taip jai esą pavyko tapti ir popieže. Apgaulė buvo pastebėta tik tada, kai ji per procesiją pagimdė kūdikį. Anot kitos legendos, ji demaskuota, kai nukrito nuo arklio; įsiutusi minia ją užmėčiusi akmenimis ir palaidojusi mirties nuosprendžio vietoje. Pasak XIV a. legendos, ji dėl to atgailavusi vienuolyne ir buvusi palaidota sūnaus, Ostijos kardinolo. Manoma, legendos galėjo atsirasti neteisingai perskaičius užrašą ant atrastos senos statulos. Vėlyvaisiais viduramžiais šia istorija buvo tikima, humanistai ir protestantai ja pasinaudodavo polemikoje su katalikais. Jos istoriškumu vienas pirmųjų suabejojo vokiečių istorikas J. Aventinas (1477–1534 m.).

## Šaltiniai
Leonarda Jekentaitė-Kuzmickienė

**Leonarda Jekentaitė-Kuzmickienė** (1946 m. gegužės 3 d. Vilniuje – 2008 m. spalio 12 d. Vilniuje) – Lietuvos filosofė, humanitarinių mokslų daktarė, Lietuvos televizijos diktorė.

## Biografija
Sutuoktinis Bronius Kuzmickas. 1969 m. baigė biofiziką Vilniaus universitete. 1977 m. apsigynė disertaciją „Žmogaus problema amerikiečių neofroidizme“, filosofijos mokslų kandidatė.

1968–1973 m. Lietuvos televizijos diktorė. 1971–1972 m. Vilniaus inžineriniame statybos institute dėstė filosofiją. 1973–1976 m. Vilniaus universiteto filosofijos aspirantė. Nuo 1976 m. Vilniaus universiteto dėstytoja; nuo 1985 m. docentė. 1995 m. prie Vilniaus universiteto Filosofijos fakulteto įsteigė centrą „Filosofija mokyklai“. 1997–2001 m. Lietuvos nacionalinės UNESCO komisijos generalinė sekretorė.

## Mokslinė veikla
Mokslinių tyrinėjimų sritys: psichoanalitinė filosofija, žmogaus problema šiuolaikinėje filosofijoje, etika, estetika, meno (teatras, poezija) kritika, feminizmo psichologija. Išvertė E. Fromo (*Menas mylėti*, 1992 m.), M. Lipmano, M. Mamardašvilio veikalų.

## Atminimo įamžinimas

* 2010 m. išleista knyga „Leonarda. Tragiškas gyvenimo džiaugsmas“ (sud. Bronius Kuzmickas, Vilnius: Vilniaus universitetas), kurioje apžvelgiamas L. Jekentaitės-Kuzmickienės gyvenimas, pedagoginė bei mokslinė veikla.

## Bibliografija
* Froidizmas ir humanistinė psichoanalizė, 1992 m.
* Etika: Mokomoji knyga IX–X klasėms, 1993 m., lenkų kalba ir aklųjų raštu 1995 m.
* Žmogus tarp žmonių: Etika IX–X klasėms, su R. Sabaliauskaite, 2002 m.
* De profundis: Psichoanalitinės filosofijos žvilgsniu apie mąstytojus ir menininkus, Vilnius: Lietuvių literatūros ir tautosakos institutas, 2007 m.

## Šaltiniai
SHN

**SHN** gali reikšti:
*Šv. Elenos Sala pagal ISO 3166-1 standartus

**shn** gali reikšti:
*Šanų kalba pagal ISO 639-2 ir ISO 639-3 standartus
*Shorten failo formatas
Pakalniškiai (Kaišiadorys)

**Pakalniškiai** – kaimas Kaišiadorių rajono savivaldybės šiaurės rytuose. Šalia kaimo yra Marijos Aušrinės vienuolynas.

## Gyventojai

## Šaltiniai
Jonas Jašmantas

**Jonas Jašmantas** (*Jošmantas, Jašmontas*, 1849 m. sausio 8 d. Urvikiai, Viekšnių valsčius – 1906 m. rugpjūčio 1 d. Vilnius) – lietuvių visuomenės veikėjas.

## Biografija
1871 m. baigė Šiaulių gimnaziją, 1878 m. – Sankt Peterburgo universiteto Gamtos–matematikos fakultetą. 1878–1894 m. Sankt Peterburge dirbo Finansų ministerijoje.

Išrūpino leidimą viešai veikti slaptai lietuvių draugijai (nuo 1892 m. Petrapilio labdaringoji lietuvių ir žemaičių draugystė). Priklausė Dvylikos Vilniaus apaštalų draugijai. 1898 m. per A. Mickevičiaus paminklo atidengimą Varšuvoje su kitais šios draugijos nariais padėjo vainiką su tuo laiku draudžiamu užrašu lietuvių kalba. Jis dėjo daug pastangų, kad Vilniaus Šv. Mikalojaus bažnyčia būtų perduota lietuviams.

## Šaltiniai
Cadillac ATS

**Cadillac ATS** – prabangus kompaktinės klasės automobilis, kurį gamina „General Motors“. ATS pradėtas gaminti 2012 m., kaip 2013 m. modelis. Gamyba tesėsi iki 2019 m., kuomet modelį pakeitė Cadillac CT4.

2009 m. rugpjūčio 11 d. koncernas pristatė kelis planuojamus automobilius mažai grupei spaudos atstovų. Žurnalistams buvo uždrausta fotografuoti, tad visuomenei jie galėjo pateikti tik savo įspūdžius. Kartu su daugeliu kitų automobilių, parodoje žurnalistai išvydo naująjį mažos klasės Cadillac modelį, pavadinimu ATS. Kada prasidės automobilio gamyba tuomet nebuvo paskelbta, tačiau naujasis ATS buvo galiausiai pristatymas 2012 m. pradžioje.

ATS pagrindiniais konkurentais įvardinami populiariausi vokiečių kompaktinės klasės prabangūs automobiliai – BMW 3-Series, Mercedes-Benz C-Class, Audi A4, kurie yra dabartiniai šio segmento lyderiai. Šiuo metu ATS parduodami tik JAV rinkoje, tačiau netrukus pasirodys Europoje bei Kinijoje.

Kuriant naująjį ATS, General Motors inžinieriai bandė atkurti BMW 3-Series E46 automovilio dinaminės savybes, būtent ši karta pasak jų buvo dinamiškiausia bei labiausiai orientuota į vairuotoją. GM inžinieriams pavyko ATS paversti lengviausiu automobiliu segmente, taip pagerinant automobilio sportines savybes.

2016 m. buvo pristatytas padidinto galingumo ATS-V modelis, skirtas konkuruoti su šios klasės BMW M-serijos bei Mercedes-Benz AMG-serijos modeliais. ATS-V kompletuojamas su 3,6 litrų darbinio tūrio V6 varikliu bei dviem turbinomis. Nuo 0 iki 97 km/h (60 mph) įsibėgėjantis per 3,7 sekundes, galintis išvysti 304 km/h greitį.

Nuo 2015 iki 2017 m. specialus trasos lenktynėms priraikytas ATS-V.R dalyvavo „Pirelli World Challenge“ čempionate. 2015 m. buvo užimta – 1, 2016 m. – 3, 2017 m. – 2 vieta.

## Varikliai

## Šaltiniai
* Motor Trend
Minardi M01

**Minardi M01** - buvęs lenktyninis bolidas, kurį Minardi Formulės 1 komanda naudojo 1999 m. Formulės 1 sezone.  Jis buvo pavadintas 01, nes komanda jautė, kad automobilis buvo tarsi nauja pradžia komandai. Jis buvo vairuotas Luca Badoer, kuris vairavo Minardi 1995 metais ir buvo tuometinis Ferrari pilotas-bandytojas, taip pat Marc Gene, naujoko iš Ispanijos.  Prost pilotas-bandytojas Stephane Sarrazin taip pat vairavo šį bolidą vieneriose lenktynėse po to, kai Luca Badoer susilaužė ranką betestuodamas bolidą.

## Formulės 1 rezultatai
Miškastepė

**Miškastepė** – šiaurės pusrutulio gamtinė sritis, tarpinė teritorija tarp miškų ir bemiškių stepių. Eurazijoje miškastepių juosta plyti nuo rytinių Karpatų prieškalnių vakaruose iki Altajaus kalnų rytuose. Atskiri miškastepių plotai yra Dunojaus vidurupio lygumoje, pietų Sibiro tarpukalnių duburiuose, Mongolijoje, Mandžiūrijos lygumoje. Šiaurės Amerikoje miškastepių juosta driekiasi rytų-pietų kryptimi per Didžiąsias lygumas.

Miškastepėse būdingas vidutinių platumų, žemyninis klimatas su karštomis vasaromis, šaltomis žiemomis ir negausiu kritulių kiekiu.

Miškastepėje auga aukštažolės varpinių augalų pievos, kurios kaitaliojasi su nedideliais, retais ąžuolų, bukų, liepų, uosių miškeliais, pušų giraitėmis, o Sibire – su drebulių ir beržų sąžalynais. Miškastepė neturi savitos gyvūnijos – čia būdingi tiek stepių gyvūnai (švilpikai, starai, einiai ir kt.), tiek miškų juostos gyvūnai (voverės, kiaunės, lūšys ir kt.).

Dauguma miškastepių išdirbta, likę plotai saugomi rezervatuose, nacionaliniuose parkuose.
Genovaitė Tolkutė

**Genovaitė Tolkutė – Gabrėnienė** ( 1923 m. gruodžio 23 d. Kaune – 2008 m. sausio 30 d. Kaune) – lietuvių teatro aktorė.

## Biografija

Nuo 1944 m. dirbo Kauno Jaunojo žiūrovo teatre ir mokėsi dainavimo Kauno konservatorijoje pas profesorių Bieliūną. 1952 m. G. Tolkutė-Gabrėnienė baigė Lunačiarskio valstybinį teatro meno institutą (Maskva) ir nuo tada iki 2003 m. dirbo Kauno valstybiniame dramos teatre. Kartu su A. Gabrėnu įkūrė Kauno mokytojų namų liaudies teatrą ir jam vadovavo.

Vaidino Kerubiną Bomaršė „Figaro vedybose“, Mašą L. Tolstojaus „Gyvasis lavonas“, Pundukienę R. Blaumanio „Siuvėjų dienos Silmačiuose“, Martiriją F. Garsijos Lorkos „ Bernardos Albos namai“, tetą Irmengard T. Vailderio „Ilga Kalėdų vakarienė“ ir kt.

Vaidino kino filme „Tas prakeiktas nuolankumas" (1970 m., rež. Algirdas Dausa), Vidmanto Bačiulio režisuotuose telefilmuose „Kaimynai" (1979 m.) bei „Nebylys" (1985 m.).

Vyras – aktorius Antanas Gabrėnas, dukra – aktorė Eglė Gabrėnaitė, anūkas – režisierius Rokas Ramanauskas.

## Šaltiniai

## Nuorodos
* G. Tolkutės-Gabrėnienės nekrologas
E006

**Europos kelias E006** – 250 km ilgio greitkelis, jungiantis Ajni (Tadžikija) ir Kokandą (Uzbekija). Kelias visiškai nesusijęs su keliu E6.

## Maršrutas

* 
** Ajni
** Chudzjandas
* 
** Kokandas
E007

**Europos kelias E006** – 600 km ilgio greitkelis, jungiantis Taškentą (Uzbekija) ir Irkeštamą (Kirgizija). Kelias visiškai nesusijęs su keliu E7.

## Maršrutas

* 
** Taškentas
** Andižanas
* 
** Ošas
** Irkeštamas
Rokas Ramanauskas

**Rokas Ramanauskas** (g.1971 m. Vilniuje) – lietuvių teatro režisierius.

## Biografija
Tėvai – aktoriai Romualdas Ramanauskas ir Eglė Gabrėnaitė, seneliai – aktoriai Antanas Gabrėnas ir Genovaitė Tolkutė.

1993 m. baigė Vilniaus universiteto Filosofijos fakultetą, 1997 m. – režisūrą Lietuvos muzikos akademijos Teatro ir kino fakultetą.

Žmona Tatjana Liutajeva (g. 1965 m.), ukrainiečių, rusų aktorė.

## Kūryba
* 1996 – Pasakyk, kad tu mirei (pagal Jerome’o Sallingerio apsakymą "Balda Grevelda", Rusų dramos teatras)
* 1997 – dalyvavo tarptautiniame projekte "Observatorija", kuriam sukūrė spektaklį "Apie dangų"
* 1997 – Michailas Ugarovas. Driskius. LNDT
* 1999 – Mart Kivastik. Romas ir Arūnas. LNDT
* 2000 – Naujosios dramos akcijoje parodė eskizą pagal J. Griškovetso pjesę "Žiema"
* 2001 – dalyvavo tarptautiniame teatro festivalyje "Teaterformen" J. Griškovetso laboratorijoje.
* 2001 – Samuel Beckett. Paskutinė Krepo juosta. LNDT
* 2005 – Agatha Christie. 10 indėniukų (Kauno valstybinis dramos teatras)
* 2006 – Rainer Werner Fassbinder Karčios Petros fon Kant ašaros (Kauno valstybinis dramos teatras).

## Šaltiniai
* „Pramogos Lietuvoje“  (Roko Ramanausko biografija)
FN

Dviraidė santrumpa **FN** gali reikšti:

* FN (*Fabrique Nationale de Herstal*, *Fabrique Nationale*) – Belgijos šaunamųjų ginklų gamybos kompanija:
** FN Five-seveN – FN gamybos pistoletas
** FN FAL – automatinis šautuvas
** FN MAG – universalusis kulkosvaidis
* FN – D. Britanijos automobilių gamybos kompanija *Frazer Nash*, veikusi 1922–1957 m.
* LA-5FN – TSRS Antrojo pasaulinio karo meto naikintuvo La-5 versija, kurios pavadinime FN reiškia  'Forsuotas, Tiesioginio degalų įpurškimo'.
LNB (reikšmės)

Triraidė santrumpa **LNB** gali reikšti:

* LNB – Nacionalinė Martyno Mažvydo biblioteka;
* LNB – Argentinos nacionalinė krepšinio lyga *Liga Nacional de Básquetbol*;
* LNB – Šveicarijos nacionalinė krepšinio lyga *Ligue Nationale de Basketball*.
E005

**Europos kelias E005** – 700 km ilgio greitkelis Uzbekijoje, jungiantis Guzą ir Samarkandą. Kelias visiškai nesusijęs su keliu E5.

## Maršrutas
* Guza
* Samarkandas
MAB

Triraidė santrumpa **MAB** gali reikšti:

* MAB – Lietuvos Mokslų Akademijos biblioteka;
* MAB, MAB 38, MAB 1938A (*Moschetto Automatico Beretta*) – Italijos pistoletas kulkosvaidis, sukurtas 1935 m. ir naudotas Antrojo pasaulinio karo metais;
* MAB (iš ) – UNESCO programa „Žmogus ir biosfera“.
Antrasis laiškas Timotiejui

**Antrasis laiškas Timotiejui** – vienas iš trylikos, manoma, apaštalo Pauliaus parašytų laiškų.

Paulius šiame laiške savo gyvenimo pavyzdžiu skatina Timotiejų neatsisakyti dvasinės tarnystės.

## Turinys
Laiškas pradedamas pasveikinimu, toliau rašoma, kad reikia branginti tikėjimą, vengti kivirčų. Kalbama apie ateities pavojus, raginama uoliai apaštalauti. Laiško pabaigoje prašoma pasveikinti Priską, Akvilą ir Onesiforo namiškius, Timotiejus raginamas atvykti dar prieš žiemą, perduodami sveikinimai nuo Eubulo, Pudento, Lino ir Klaudijos bei visų brolių.

## Parašymo laikas
Jei tai Pauliaus laiškas, jis rašytas vėliausiai. Iš laiško aišku, kad Paulius yra Romos kalėjime, kuriame, pasak tradicijos, mirė 64 m., imperatoriaus Nerono persekiojimų laikais.

## Šaltiniai

## Nuorodos
* Antrasis laiškas Timotiejui
TSR

Triraidė santrumpa **TSR** gali reikšti:

* TSR – buvusių TSRS sąjunginių respublikų pavadinimo dalis, reiškianti „Tarybų Socialistinė Respublika“
** Armėnijos TSR
** Azerbaidžano TSR
** Baltarusijos TSR
** Estijos TSR
** Gruzijos TSR
** Kazachijos TSR
** Karelijos-Suomijos TSR
** Kirgizijos TSR
** Latvijos TSR
** Lietuvos TSR
** Moldavijos TSR
** Tadžikijos TSR
** Turkmėnijos TSR
** Ukrainos TSR
** Uzbekijos TSR
* TSR, Inc. – JAV žaidimų kompanija, sukūrusi *Dungeons and Dragons* ir *Advanced Dungeons and Dragons* vaidmenų žaidimus
VSK

Triraidė santrumpa **VSK** reikšti:

* VSK (*Valstybės saugumo komitetas*) – lietuviškas KGB pavadinimas
* VSK-94 – Rusijos begarsis 9 mm kalibro snaiperinis šautuvas
* VSK Osterholz-Scharmbeck – Vokietijos futbolo klubas, veikiantis nuo 1848 m.
Laiškas Titui

**Laiškas Titui** – vienas iš trylikos, manoma, apaštalo Pauliaus parašytų laiškų. Tai laiškas, adresuotas Titui – Kretos bažnyčios vadovui. Paulius šiame laiške stengiasi jam kuo geriau patarti. Kaip ir laiškuose Timotiejui, daug kalbama apie krikščionių dvasininko savybes ir praktinius jų tarnybos dalykus.

## Turinys
Laiškas pradedamas pasveikinimu. Kalbama apie tai, kokio vadovo bažnyčiai reikia, ko ir kaip mokyti. Rašoma apie praktinio krikščionio gyvenimo pagrindus. Laiško pabaigoje pateikiami baigiamieji nurodymai.

## Parašymo laikas
Laiškas Titui yra vienas pastoracinių laiškų (kaip ir laiškai Timotiejui), tačiau ne vėliausiai iš jų parašytas.

## Šaltiniai

## Nuorodos
* Laiškas Titui
Ižas

**Ižas** – įvairaus dydžio guraus ledo gniužulai upės, ežero, tvenkinio, jūros paviršiuje. Susidaro prieš užšąlant vandens telkiniui, properšose, atlydžių metu.

Lietuvoje upėse paprastai susidaro gruodžio pradžioje. Upių žiotyse ir atkarpose, kur srovės greitis ar nuolydis staiga sumažėja, susidaro ižo sankamšos. Susidarius ledo dangai, jos paprastai išplaunamos. Slenkstėtose, sunkiai užšąlančiose upių vietose, tokios ižų sankamšos susidaro ištisą žiemą (Nemuno, Neries vidurupiuose, Jūroje, Šventojoje). Dėl ižo sankamšų vandens lygis pakyla 30–70 cm mažose ir vidutinėse upėse, 100–168 cm Nevėžyje, Šventojoje, Jūroje, >2 m Nemune ir Neryje.

Ežeruose, tvenkiniuose ižas susidaro gruodžio pradžioje, o Tauragnų, Žuvinto ežeruose – gruodžio viduryje. Kuršių mariose, Baltijos jūros pietrytinėje pakrantėje ižas taip pat paprastai susidaro gruodžio pirmojoje pusėje.

## Šaltiniai
Jagomantas

**Jagomantas** arba **Agamantis** – ežeras rytų Lietuvoje, Švenčionių rajone, 4,5 km į pietvakarius nuo Joniškio miestelio, 0,5 km į rytus nuo Baluošo ežero. Įeina į Asvejos regioninį parką. Ilgis iš šiaurės rytų į pietus 0,81 km, plotis iki 0,24 km. Altitudė 141,5 m. Ežeras telkšo rininiame duburyje. Krantai statūs, ypač rytinis. Yra dvi miškingos salos, kurių plotai 0,19 ha ir 0,02 ha. Ežerą supa Dubingių miškas. Ežeras nenutekantis, priklauso Baluošo ežero baseinui (Asvejos ežero baseinas).

Už 1 km į šiaurę nuo Jagomanto yra Jutonių kaimas. Šiaurrytinėje pakrantėje yra įrengtos 2 stovyklavietės.

## Šaltiniai
Kempaliai

**Kempaliai** – kaimas Raseinių rajono savivaldybėje, dešiniajame Plačiuvos krante, piečiau magistralės  ir 2 km į pietus nuo Viduklės.

## Gyventojai

## Šaltiniai
Kusai (Raseiniai)

**Kusai** – kaimas Raseinių rajono savivaldybėje, 3 km į šiaurės rytus nuo Gylių, piečiau geležinkelio Pagėgiai–Radviliškis.

## Gyventojai

## Šaltiniai
Kutninkai

**Kutninkai** – kaimas Raseinių rajono savivaldybėje, 1 km į šiaurę nuo Gylių, prie Apusino ištakų ir geležinkelio Pagėgiai-Radviliškis.

## Gyventojai

## Šaltiniai
Latakai

**Latakai** – kaimas Raseinių rajono savivaldybėje, dešiniajame Alsos krante, 1 km į rytus nuo Viduklės. 

## Gyventojai

## Šaltiniai
Laugalys

**Laugalys** – kaimas Raseinių rajono savivaldybėje, į šiaurę nuo Gylių. 

## Gyventojai

## Šaltiniai
Ižas (reikšmės)

**Ižas** gali reikšti:

* Ižas – ledo gniužulai, susidarantys vandens telkinių paviršiuje
* Ižas – upė Rusijoje, Kamos intakas
* Ižas – sala Kroatijoje
* IžMašas – TSRS ir Rusijos ginkluotės ir transporto priemonių gamykla
* IŽ-2715, IŽ-2125, IŽ-2126 – tarybiniai lenvieji automobiliai
* IŽ – tarybinis motociklas
Laiškas Filemonui

**Laiškas Filemonui** – vienas iš trylikos, manoma, apaštalo Pauliaus parašytų laiškų.

Gali būti, kad šį trumpą Filemonui skirtą laišką parnešė Epafras, grįždamas su Laišku kolosiečiams iš Romos, kur lankė namų arešte esantį Paulių. Filemonas, kuriam šis laiškas adresuotas, buvo Kolosų bažnyčios vadovas. Onesimas, vienas jo vergų, buvo pabėgęs į Romą, kurioje sutiko Paulių ir apsikrikštijo. Paulius pasiuntė Onesimą atgal su šiuo laišku, kaip brolį krikščionį, ne kaip vergą, bet taip, lyg jis būtų pats apaštalas Paulius, pavesdamas šeimininko malonei.

## Šaltiniai

## Nuorodos
* Laiškas Filemonui
Lauksminiškės

**Lauksminiškės** – kaimas Raseinių rajono savivaldybėje, šiauriau Viduklės ir į vakarus nuo dešiniojo Apusino kranto.

## Gyventojai

## Šaltiniai
Liauriai

**Liauriai** – kaimas Raseinių rajono savivaldybėje, 1 km į pietus nuo Viduklės, prie magistralės , kaimo apylinkėse yra degalinė.

## Gyventojai

## Šaltiniai
Paalsys

**Paalsys** – kaimas Raseinių rajono savivaldybėje, 6 km į pietus nuo Viduklės, prie Alsos upės, daugiausia – dešiniajame krante, į rytus nuo Alsos tvenkinio. Yra kaimo turizmo sodyba.

## Gyventojai

### Žymūs žmonės
* Gintautas Petraitis (1944–2022), šachmatininkas, šachmatų treneris, tarptautinis korespondencinių šachmatų didmeistris (2010 m.).

## Šaltiniai
Pavailabys

**Pavailabys** – kaimas Raseinių rajono savivaldybėje, 5 km į pietvakarius nuo Viduklės, šalia Vailabų kaimo. 

## Gyventojai

## Šaltiniai
Skroblynė

**Skroblynė** – kaimas Raseinių rajono savivaldybėje, 4 km į šiaurės rytus nuo Gylių, piečiau Šešuvies ištakų. Šalia praeina geležinkelis Pagėgiai–Radviliškis, yra Šienlaukio gel. stotelė. Iš rytų prieina Lyduvėnų miškas. Pro kaimą eina kelias .

## Gyventojai

## Šaltiniai
Stunguriai

**Stunguriai** – kaimas Raseinių rajono savivaldybėje, 2 km į šiaurę nuo Viduklės, dešiniajame Apusino krante.

## Gyventojai

## Šaltiniai
Daemonia Nymphe

**Daemonia Nymphe** () – Graikijos folklorinės, ethereal muzikos grupė. Įkurta Spiroso Jasafakio ir Evi Stergijau 1994 m. Atėnuose, o debiutinį albumą *The Bacchic Dance of The Nymphs* išleido 1998 m. Kitais metais grupė pradėjo bendradarbiauti su antikinių instrumentų gamybos meistru Nikosu Brasu.

Daemonia Nymphe groja Antikinės Graikijos tematikos ir stilistikos muziką, atkuriama senovės Graikijos misterijų dvasia. Daug dėmesio skiriama autentiškumui, estetikai – naudojami senovės Graikijai būdingi muzikos instrumentai (arfos, senovinės gitaros, lyros ir kt.), koncertinė apranga (kaukės, teatrališkumas).

## Nariai
* Spyros Giasafakis
* Evi Stergiou
* Maria Stergiou
* Christos Koukaras
* Daphne Kotsiani
* Vangelis Paschalidis

## Diskografija
* *The Bacchic Dance of the Nymphs* (1998 m.)
* *Tyrvasia* (1999 m.)
* *Daemonia Nymphe* (2002 m.)
* *The Bacchic Dance of the Nymphs – Tyrvasia* (2004 m.)
* *Krataia Asterope* (2007 m.)
* *Psychostasia* (2013 m.)
* *Macbeth* (2016 m.)
## Nuorodos

* Myspace puslapis
*
Sudočjė

**Sudočjė** () – ežeras vakarų Uzbekistane, Karakalpakijos respublikoje, kairiajame Amudarjos deltos krante, į pietus nuo Aralo jūros, į šiaurės rytus nuo Kungrado.

Į Sudočję iš Amudarjos atitekėdavo dvi protakos – Raušanas ir Priemuzjakas. Plotas siekė 337 km². Ežeras būdavo gėlas, tačiau rudenį vanduo tapdavo druskingas dėl didelio garuojamumo. Vasarą vanduo sušildavo iki 25-27 °C. Sudočjė užšaldavo lapkritį ar gruodį, o atitirpdavo nuo vasario pabaigos iki balandžio pradžios. Buvo gausu žuvies.

Kaip ir Aralo jūra, Sudočjės ežeras smarkiai nukentėjo nuo vandens stygiaus ir praktiškai išdžiuvo: septintajame dešimtmetyje susiskaidė į atskirus telkinius, tapo druskingas, vėliau liko tik druskinga lyguma su nedideliais vandens plotais ir pelkėmis. Vykdant Aralo jūros atstatymo darbus planuojama atkurti ir Sudočjės ežerą.

## Šaltiniai
Plačiuva

**Plačiuva** – kaimas Raseinių rajono savivaldybėje, 4 km į pietus nuo Viduklės, kairiajame Plačiuvos upės krante.

## Gyventojai

## Šaltiniai
RK

Dviraidė santrumpa **RK** gali reikšti:

* RK – Tarybų Sąjungoje ir Lietuvos TSR egzistavę komunistų partijos *rajono komitetai*, kitaip dar *rajkomai*.
* RK 95 TP, RK 62 ( 'šturmo šautuvas') – Suomijos šturmo šautuvai (automatai)
* RK – aviakompanijos *Royal Khmer Airlines* kodas IATA sistemoje
* RK – Runge’s ir Kutt’o metodas
* Rk – rikenis (), siūlomas pavadinimas 113-tam cheminiam elementui, kuris tebėra bevardis (vadinamasis *ununtrijus*, )
* RK – rinkimų komisija.
* RK – rajoninio kelio trumpinys. Rajoninis kelias – trečiosios (pačios mažiausios) kategorijos keliai, turintys patį tankiausią tinklą ir jungiantys mažiausius miestelius. Aukštesnės kategorijos valstybinės reikšmės keliai – krašto keliai ir magistraliniai keliai.
Jungtinių Valstijų sausumos pajėgos

**Jungtinių Valstijų sausumos pajėgos**, arba **Jungtinių Valstijų armija** () – Jungtinių Amerikos Valstijų ginkluotųjų pajėgų dalis, atsakinga už karines operacijas, vykdomas sausumoje. 2005 m. JAV sausumos pajėgų sąraše buvo 488 579 karių. Nacionalinės gvardijos sudėtyje buvo 333 177 žmonės. Rezervo sąraše buvo įrašyti 189 005 žmonės. Šiuolaikinė JAV armija yra kontinentinės armijos, sudarytos 1775 m. birželio 14 d., prieš prasidedant JAV nepriklausomybės karui, įpėdinė. JAV armija buvo oficialiai įkurta JAV kongreso po karo – 1789 m. birželio 3 d., kaip pakaitalas jau išformuotai kontinentinei armijai. Sausumos pajėgoms vadovauja specialus departamentas. Aukščiausia JAV armijos pareigybė – JAV sausumos pajėgų vadas. Šis pareigūnas yra Jungtinis karinių štabų vadų komiteto sudėtyje.
R (reikšmės)

Vienraidė santrumpa R gali reikšti:

* R – lotynų kalbos ir kitų kalbų, naudojančių lotyniškas abėcėles, raidė
* R ar \mathbb{R} – realiųjų skaičių aibė
* R – aminorūgštis argininas
* R ar r – spindulys matematikoje
* R – programavimo kalba, sukurta Oklando universitete (N. Zelandija)
* R-x – TSRS kovinių raketų pavadinimai
** R-1 – vokiškos V-2 kopija (NATO kodas *SS-1 Scunner*)
** R-12 Dvina – operatyvinė balistinė raketa (NATO kodas *SS-4 Sandal*)
* R-1 ir R-5 – TSRS žvalgybiniai lėktuvai, gaminti iki Antrojo pasaulinio karo

* r ar rxy – tiesinės koreliacijos koeficientas
* rS – Spirmeno koreliacijos koeficientas
* ''r'' strategija – ekologinė organizmų adaptacija, kai rūšis pasižymi sparčiu dauginimusi, kuriam populiacijos dydžio lygtyje atstovauja reprodukcijos koeficientas, žymimas raide *r*.
K (reikšmės)

Vienraidė santrumpa **K** gali reikšti:

* K – lotynų kalbos ir kitų kalbų lotyniškais rašmenimis raidė
* K – cheminis elementas kalis ir/ar kalio atomas cheminėse formulėse ir lygtyse
* K – aminorūgštis lizinas
* K – kelvinas, Kelvino laipsnis,

* K-12 – JAV naudojamas pradinio ir vidurinio lavinimo pavadinimas, reiškiantis '1-12 klasės'.
* K+ – kalio jonas
* vitaminas K – vienas iš vitaminų

* k – matavimo vienetų dešimtainis priešdėlis *kilo-*, reiškiantis 10³. Pvz., kg, km ir kt.
* k. – kaimas
* k arba kB – Bolcmano konstanta
* k – SI sistemos priešdėlis kilo-, reiškiantis 103
Tukaramas

**Tukaramas, Tukaras** (, 1608 m. Dehuje, netoli Punos, Maharaštra − 1649 m.) – Indijos poetas. Kūrė marathų kalba. Vienas žymiausių vaišnavų poetų.

Tukaramas buvo žynių persekiotas už žmonių lygybės prieš dievą skelbimą, ortodoksinio hinduizmo kritiką.

Tukaramas ištobulino abangos (trumpo lyrinio eilėraščio) žanrą. Šlovino Višnų, apdainavo paprastų žmonių gyvenimą, kovas su užkariautojais. Tukaramo eilėraščiai aforistiški, paprastos formos, liaudiški.

## Šaltiniai

## Nuorodos
* Tukaramas .
L (reikšmės)

Vienraidė santrumpa **L** gali reikšti:

* L – lotynų kalbos ir kitų kalbų lotyniškais rašmenimis raidė
* L – aminorūgšties leucino kodas
* L – Avogadro konstanta kai kuriose kalbose. Dažnesnis jos žymėjimas – NA.
* L – lagranžianas
* L – judesio kiekio momentas fizikoje
* L – induktyvumas fizikoje
* L (iš ) – šviesis fizikoje
* L – romėniškas skaitmuo, reiškiantis „50“.
* L. – Karlas Linėjus kaip rūšies aprašytojas rūšių aprašymuose. Pvz., paprastasis kirstukas (*Sorex araneus* L., 1758).
* L arba *l* – ilgis

* l – tūrio matavimo vienetas *[[litras]]*.

* L žvaigždė – žvaigždžių nykštukių klasė
* L-39 – *Aero L-39 Albatros* lėktuvas
O (reikšmės)

Vienraidė santrumpa **O** gali reikšti:

* O − žvejų kaimelis Norvegijoje, Moskeneso komunoje ()
* O – lotynų kalbos ir kitų kalbų lotyniškais rašmenimis raidė
* O – cheminis elementas deguonis ir/ar deguonies atomai cheminėse formulėse ir lygtyse
* O – aminorūgšties pirolizino vienraidis kodas
* O (netikslu, turėtų būti 0) – 0 kraujo grupė AB0 kraujo grupių sistemoje
* O – kinų ir japonų pavardė
* O' – airiškų pavardžių elementas. Reiškia 'anūkas', dabar tai nekintama pavardės dalis. Pvz., *O’Hara*, *O’Carolan* ir kt.
* O žvaigždė – labai karštų ir ryškių žvaigždžių grupei priklausanti žvaigždė
1993 m. Pietų Afrikos Grand Prix

**1993 m. Pietų Afrikos Grand Prix** buvo Formulės 1 lenktynės, rengtos Kyalami trasoje Kovo 14 d., 1993 metais. Tai buvo pirmosios 1993 m. Formulės 1 sezono lenktynės.

## Lenktynių rezultatai

## Pastabos
***Pole pozicija**: Alain Prost - 1:15.696
***Greičiausias ratas**: Alain Prost - 1:19.492 on lap 40
*Tik penki bolidai pasiekė lenktynių finišą dėl lietaus. 
*JJ Lehto iškovojo taškus Sauber komandai debiuto metu, Mark Blundell iškovojo pirmąjį podiumą (taip pat ir Ligier komandos pirmąjį nuo 1986 m.), ir keletas pilotų kaip Rubens Barrichello, Luca Badoer ir Michael Andretti debiutavo Formulėje 1.
*Tai buvo paskutinės lenktynės, rengtos Pietų Afrikoje iki šių dienų.
P (reikšmės)

Vienraidė santrumpa **P** gali reikšti:

* P – lotynų kalbos ir kitų kalbų lotyniškais rašmenimis raidė
* P – cheminis elementas fosforas ir/ar fosforo atomas cheminėse formulėse ir lygtyse
* P – aminorūgšties prolino vienraidis kodas
* P, vietoj  – Filipinų pesas
* P – SI sistemos priešdėlis *[[peta-]]*, reiškiantis 1015

* p – SI sistemos priešdėlis *[[piko-]]*, reiškiantis daugiklį 10-12.
* p – tikimybė matematikoje
* p – reikšmingumo lygmuo statistikoje
* p – judesio kiekis fizikoje
* p – *penis*, kitaip – *pensas* (D. Britanijos pinigų sistema).
* `&lt;p&gt;` – HTML elementas, žymintis paragrafo pradžią.
* p tipo puslaidininkis – skylinis puslaidininkis
Pecha kucha

**Pecha Kucha** (ペチャクチャ), dažniausiai tariamas trimis skiemenimis *pečakuča*) yra specialus pristatymo formatas, kurio pagalba informacijos turinys yra greitai ir efektyviai pateikiamas auditorijai. Ši prezentavimo technika yra plačiai taikoma visuomeniniuose renginiuose. Naudojantis šiuo formatu, pranešėjas nekontroliuoja savo pristatymo skaidrių – jų privalo būti 20 ir jos automatiškai keičiasi kas 20 sekundžių, kas lemia aiškiai apibrėžtą vieno pristatymo trukmę – 6 minutės ir 40 sekundžių. 

Ši technika buvo išrasta 2003-aisiais Tokijaus architektų Astrid Klein bei Mark Dytham (KDa, Klein-Dytham Architecture), siekiant sudaryti sąlygas jauniems architektams ir dizaineriams susitikti, keistis kontaktais ir pristatinėti savo idėjas. Būtent šitoks pranešimo formatas pasirinktas buvo siekiant išlaikyti informaciją labai koncentruotą bei sukonkretintą, taip garantuojant auditorijos dėmesio išlaikymą, pranešėjų kiekio padidinimą. Pranešimo pavadinimas „Pecha Kucha“ parinktas remiantis japonišku terminu, reiškiančiu patį šnekėjimo garsą (angl. „chit-chat“, reiškiantis trumpą kalbą, o lietuvių kalboje tiksliausias vertimas būtų „šnipštelėjimas“).

Klein ir Dytham pradėtas renginys, pavadintas **Pecha Kucha Night** (Pecha Kucha Naktis) išplito pasaulyje ir dabar yra periodiškai rengiamas jau 224-uose pasaulio miestuose.

## Pecha Kucha Naktis

Per tipinę Pecha Kucha Naktį pasirodo nuo 8 iki 14 pranešėjų. Pranešėjai (kaip ir didžioji dalis klausytojų) dažniausiai yra iš dizaino, architektūros, fotografijos, meno ar kitų kūrybinių terpių, tačiau to nėra reikalaujama ir renginiuose pranešėjai taip pat būna ir iškademinio bei verslo pasaulio. Versle Pecha Kucha pristatymo formatas yra labai išpopuliarėjęs ir naudojamas  vidinių organizacijos susitikimų metu, siekiant apriboti pranešimo trukmę, verčiant pranešėjus koncentruotis į detales, iki minimumo sumažinti pertaukimų skaičių bei visiškai atsikratyti įvairaus informacinio triukšmo. 

## Nuorodos
* Projekto tinklalapis 
* Pecha Kucha Naktis Vilniuje
Q (reikšmės)

Vienraidė santrumpa **Q** gali reikšti:

* Q – lotynų kalbos ir kitų kalbų lotyniškais rašmenimis raidė
* Q – aminorūgšties glutamino vienraidis kodas
* Q – elektros krūvis fizikoje
* Q – šiluma fizikoje
* Q – tūrio srautas, kitaip – tūrinis debitas
* 

* Q ar \mathbb{Q} – visų racionaliųjų skaičių aibė
* ΔQ – šilumos perdavos koeficientas ar šilumos pernašos koeficientas
* Q laivas () – ginkluotas prekybinis laivas, kurio ginkluotė paslėpta ir kuris naudojamas kaip masalas ir kartu pasala povandeniniams laivams privilioti ir naikinti

* q – alternatyvioji tikimybė, kuri su *p* sudaro 1.
* q – dinaminis slėgis
* q – judesio kiekio pernaša
I (reikšmės)

Vienraidė santrumpa **I** gali reikšti:

* I – lotynų kalbos ir kitų kalbų lotyniškais rašmenimis raidė
* I – cheminis elementas jodas ir/ar jodo atomas cheminėse formulėse ir lygtyse
* I – aminorūgšties izoleucino vienraidis kodas
* I – romėniškas skaitmuo, reiškiantis „1“.
* I arba In – vienetinė matrica matematikoje
* I – elektros srovė fizikoje
* I – inercijos momentas fizikoje
* I () – TSRS naikintuvų pavadinimų, naudotų iki Antrojo pasaulinio karo, dalis, reiškianti  'naikintuvas'. Pvz., I-15, I-16 ir kt.
* I – Italijos kodas automobilių registracijos numerių lentelėse.

Kinijoje **I** gali reikšti:
* I (tauta) - etnosas Kinijoje;
* I (provincija) - istorinė provincija Kinijoje; 

* i – menamasis vienetas matematikoje
* i – indeksinis kintamasis (sveikas skaičius), užrašant matricų elementus ar ciklus.

* `&lt;i&gt;` – HTML elementas, žymintis kursyvą
* I klasės žvaigždė (pirmos klasės) – žvaigždė supermilžinė pagal *Yerkes* spektrinę žvaigždžių klasifikaciją
Sula (Ukrainos upė)

**Sula** () – upė Ukrainoje (Sumų ir Poltavos srityse); Dniepro kairysis intakas. Prasideda šalies šiaurėje, Vidurio Rusijos aukštumos pakraštyje. Teka į pietvakarius. Dešinysis upės krantas smarkiai įsirėžia į Poltavos plynaukštę. Įteka į Kremenčiugo tvenkinį, sudaro deltą su daugybe salų, kuriose peri reti paukščiai.

Didesni intakai: Romenas, Sleporodas, Udajus, Oržica (dešinieji). Laivuojama 161 km nuo žiočių. Prie Sulos įsikūrę miestai: Romnai, Lochvica, Červonozavodskojė, Lubnai.

## Šaltiniai
S (reikšmės)

Vienraidė santrumpa **S** gali reikšti:

* S – lotynų kalbos ir kitų kalbų lotyniškais rašmenimis raidė
* S – cheminis elementas siera ir/ar sieros atomas cheminėse lygtyse ir reakcijose
* S (iš ) – *[[pietūs]]* žemėlapiuose
* S – aminorūgšties serino vienraidis kodas
* S – entropija fizikoje
* S – elektrinio laidžio matavimo vienetas simensas
* S () – TSRS zenitinių (žemė-oras) raketų pavadinimų elementas. Pvz., *S-125 Neva*, *S-300*.

* s – laiko matavimo vienetas *[[sekundė]]*
* s. – santrumpa *sūnus*
* &lt;s&gt; – HTML elementas, pradedantis fragmentą, kuris parašytas perbrauktu tekstu. Pvz., perbrauktas tekstas
Ksenofanas

**Ksenofanas iš Kolofono** (, apie 570−480 m. pr. m. e.) – graikų filosofas, poetas, socialinis bei religinis kritikas.

Ksenofanas kritikavo ir pašiepė įvairias idėjas, pradedant tikėjimu antropomorfiniais dievais ir baigiant graikų išliaupsintu atletizmu.

Pasak Ksenofano, kitados visame Žemės paviršiuje turėjo tyvuliuoti vanduo. Taip pat jis aiškino, kad poetai apie dievus turėtų pasakoti tik tai, kas socialiai iškilu. Pagal jo epistemologiją tiesa iš tikro egzistuoja, tačiau žmonėms ji nepažini, nes šie yra mirtingi. Taigi veikti galima vien remiantis darbinėmis hipotezėmis: galima elgtis taip, lyg tiesa būtų žinoma, tol, kol žinoma, kad tai visiškai neįtikinama. Šį požiūrį vėl iškėlė K. Poperis, teigiama, kad tai kritinio racionalizmo pagrindas.

Ksenofanas priskiriamas svarbesniesiems ikisokratikams. Nuo antikos epochos laikytas Zenono iš Elėjos mokytoju, Parmenido bendražygiu ir dažnai siejamas su Elėjos mokykla (nors šiais laikais įsigalėjo nuomonė, kad tai klaidinga). Išlikusiuose fragmentuose aptinkama Anaksimandro kosmologijos bruožų, tad įmanoma, kad jis buvo jo mokinys, prieš Ksenofanui išvykstant iš Jonijos.

Ksenofanas mokė, kad jei būtų laikas, kai niekas neegzistavo, niekas negalėtų egzistuoti, vadinasi, jei kas yra, tai egzistuoja amžinai. Gamta viena ir beribė; tai, kas egzistuoja, yra panašus visomis savo dalimis, antraip jis būtų daugeliu; tasai vienas yra begalinis, amžinas; homogeninė visata yra pastovi ir negali keistis. Dėl to Ksenofano pažiūros neretai laikomos panteistinėmis.

## Nuorodos
* Ksenofanas iš Kolofono 
* Stenfordo filosofijos enciklopedija apie Ksenofaną (anglų k.)
* Trumpai apie Ksenofaną iš Kolofono (anglų k.)
N (reikšmės)

Vienraidė santrumpa **N** gali reikšti:

* N – lotynų kalbos ir kitų kalbų lotyniškais rašmenimis raidė
* \mathbb{N}, N – natūrinių skaičių aibė
* N – retai naudotas romėnų skaitmuo, reiškęs „0“.
* N – jėgos matavimo vienetas *[[niutonas]]*.
* N – cheminis elementas azotas ir/ar azoto atomas cheminėse formulėse bei reakcijose
* N – aminorūgšties asparagino vienraidis kodas.
* N (iš ) – šiaurė žemėlapiuose
* N – Norvegijos kodas automobilių registracijos numerių lentelėse

* n – kieno nors skaičius, pvz., imties dydis statistikoje
* n – matavimo vienetų dešimtainis priešdėlis *[[nano-]]*, reiškiantis 10−9
* n laidumas – elektroninis puslaidininkių laidumas

* ₦ – Nigerijos nairos simbolis
E008

**Europos kelias E008** – ~750 km ilgio greitkelis Tadžikijoje, jungiantis Dušanbė (Tadžikija) ir Kinijos sieną. Kelias visiškai nesusijęs su keliu E8.

## Maršrutas
* Dušanbė
* Kulobas
* Kalaichumbas
* Chorogas 
* Murgabas
* Kulma
* *Tadžikijos-Kinijos siena*
M (reikšmės)

Vienraidė santrumpa M gali reikšti:

* M – lotynų kalbos ir kitų kalbų lotyniškais rašmenimis raidė
* M – romėniškas skaitmuo, reiškiantis „1000“.
* M – dešimtainis matavimo vienetų priešdėlis *[[mega-]]*, reiškiantis 106.
* M – molinė koncentracija.
* M – molialumas
* M – aminorūgšties metionino vienraidis kodas
* M (iš  'modelis') – įvairių ginklų pavadinimų dalis JAV ginklų ir karinės technikos klasifikacijos sistemoje. Pvz., granatsvaidis *M203*, automatinis šautuvas *M16*, tankas *M60 Patton* ir t. t.

* m – ilgio matavimo vienetas *[[metras]]*.
* m – nuotolio matavimo vienetas mylia
* m. – metai
* m – dešimtainis matavimo vienetų priešdėlis *[[mili-]]*, reiškiantis 10-3.
* m () – vyriška giminė, santrumpa *m* naudojama nurodant žodžių giminę žodynuose ir pan.

* M žvaigždės – žvaigždžių klasė *Morgan-Keenan* žvaigždžių klasifikavimo sistemoje.
Peter Martin Litfin

**Peter Martin Litfin** (; g. 1937 m. vasario 6 d. Berlyne, Vokietija) – vokiečių teisininkas, teisėtyrininkas mokestininkas, Vormso taikomųjų mokslų universiteto profesorius.

## Biografija
Litfin studijavo teisės mokslus ir makroekonomiką Berlyne, Freiburge (Breisgau), Freiburge (Šveicarija) ir mikroekonomiką Manheime. Freiburge (Šveicarija) 1964 metais apgynė teisės mokslų disertaciją iš Vokietijos mokesčių teisės apie likvidatoriaus pareigas. Ilgą laiką dirbo audito bei mokesčių konsultavimo bendrovėse, advokatas, mokesčių patarėjas, auditorius ir oficiolato advokatas (bažnytinis teisininkas).

Nuo 1977 m. ūkinės ir mokesčių teisės profesorius Vormso aukštojoje mokykloje (Fachhochschule Worms), Mokesčių dalykinės srities aukštojoje mokykloje (kaip tokios vienintelės visoje Vokietijoje) steigėjas. Daugelio knygų apie verslo (ypač vidutinių įmonių) konsultavimą dėl likvidavimo bei mokestinių pareigų autorius ir bendraautoris. *Litfin* – standartinio veikalo (mokymo priemonės) – serijos, skirtos ruošiantis mokesčių konsultavimo profesijoms, pradininkas ir leidėjas (išleistas 21 leidimas). Nuo 2002 metų emeritas. Išgarsėjo vad. Litfin byla dėl profesorių šalutinės veiklos bei pareigų lankytis paskaitose (švietimo teisė).

## Bibliografija
* Likvidavimas ir mokestinės pareigos // *Liquidation und steuerliche Pflichten*, Fachverl. f. Wirtschafts- u. Steuerrecht Schäffer 1954
* *Unternehmenform nach Mass*, Forkel-Verlag Heidelberg 3.Auflage, ISBN 3-7719-6714-7, zusammen mit Heinrich Heyel, Michael App
* Šeimos įmonių vadovas // *Handbuch der Familienunternehmen*, Schmidt Köln 1982
* Mokesčių konsultavimo profesijų egzaminas // *Die Prüfung der steuerberatenden Berufe*, Kiehl Verlag 21. Auflage 2003, ISBN 3-470-54041-1

## Nuorodos
* Asmeninis Peter Martin Litfin tinklalapis 
* Litfin byla  (leidinys *Die Beamtenrepublik*)
*
ŠČ

Dviraidė santrumpa ŠČ gali reikšti:

* Šč – rusų kirilicos raidė *щ*.
* Šč () – Rusijos garvežių markė
* Šč () – TSRS Antrojo pasaulinio karo laikų povandeninių laivų tipas *Щ*, dar vadintas *Щука* 'Lydeka'.


File:Cyrillic letter Shcha - uppercase and lowercase.svg|Raidė *Šč*
File:Sc311.jpg|Antrojo pasaulinio karo laikų TSRS povandeninis laivas *Šč-311*
file:Steam Locomotive Shch type 1-4-0 on 1979 USSR Stamp.jpg|*Šč* garvežys